ยอดขายประกันชีวิตเริ่มแผ่ว
เบี้ยประกันชีวิตเดือน ก.พ.แผ่ว ธุรกิจประกันชีวิต 2 เดือนแรกเริ่ม เบี้ยรับรวมโตแค่ 4.8%
8 เม.ย. 2559

เบี้ยประกันชีวิตเดือน ก.พ.แผ่ว ธุรกิจประกันชีวิต 2 เดือนแรกเริ่ม เบี้ยรับรวมโตแค่ 4.8%
นายพิชา สิริโยธิน ผู้อำนวยการบริหารสมาคมประกันชีวิตไทย เปิดเผยว่า เบี้ยประกันชีวิตรับรวมเดือน ก.พ.ที่ผ่านมา มีทั้งสิ้น 8.93 หมื่นล้านบาท เติบโต 4.8% แยกเป็นเบี้ยรับรายใหม่ 2.56 หมื่นล้านบาท เติบโต 4.4% และเบี้ยรับปีต่อไป 6.36 หมื่นล้านบาท เติบโต 5% อัตราความคงอยู่ของกรมธรรม์ที่ 82%
สำหรับบริษัทที่มีเบี้ยรับรวมสูงสุดหรือมีขนาดใหญ่สูงสุด 7 อันดับแรก คือ 1.บริษัท เอไอเอ 1.76 หมื่นล้านบาท มีสัดส่วนการตลาด 19.7% 2.บริษัท เมืองไทยประกันชีวิต 1.66 หมื่นล้านบาท มีส่วนแบ่งการตลาด 18.6% 3.บริษัท ไทยประกันชีวิต 1.13 หมื่นล้านบาท มีส่วนแบ่ง 12.7% 4.บริษัท กรุงเทพประกันชีวิต 9,852 ล้านบาท มีส่วนแบ่งตลาด 11%
5.บริษัท ไทยพาณิชย์ประกันชีวิต 8,154 ล้านบาท มีส่วนแบ่ง 9.1% 6.บริษัท กรุงไทย แอกซ่า ประกันชีวิต 7,645 ล้านบาท มีส่วนแบ่ง 8.5% 7.บริษัท อลิอันซ์ อยุธยา ประกันชีวิต 5,022 ล้านบาท มีสัดส่วนการตลาด 5.6% รวม 7 อันดับแรก ครองสัดส่วนการตลาด 85.4% ส่วนที่เหลืออีก 15 บริษัท ครองส่วนแบ่ง 14.5%
อย่างไรก็ตาม เดือน ก.พ.ที่ผ่านมา มีส่วนของเบี้ยรับรายใหม่ทั้งสิ้น 25,613 ล้านบาท เพิ่มขึ้น 4.4% ประกอบด้วย เบี้ยรับปีแรก 1.87 หมื่นล้านบาท เติบโต 7.2% เบี้ยจ่ายครั้งเดียว 6,861.81 ล้านบาท ลดลง 2.6% โดยบริษัทที่มีเบี้ยรับรายใหม่สูงสุด หรือมีการขยายงานสูงสุด 7 อันดับแรก คือ 1.บริษัท เมืองไทยประกันชีวิต 6,177 ล้านบาท มีสัดส่วนการตลาด 24.1% 2.บริษัท เอไอเอ 4,024 ล้านบาท มีสัดส่วนการตลาด 15.7% 3.บริษัท กรุงไทย แอกซ่า ประกันชีวิต 2,745 ล้านบาท มีสัดส่วนการตลาด 10.7% 4.บริษัท ไทยประกันชีวิต 2,697 ล้านบาท มีสัดส่วนการตลาด 10.5%
5.บริษัท ไทยพาณิชย์ประกันชีวิต 2,090 ล้านบาท มีสัดส่วนการตลาด 8.1% 6.บริษัท กรุงเทพประกันชีวิต 1,716 ล้านบาท มีสัดส่วนการตลาด 6.7% และ 7.บริษัท อลิอันซ์ อยุธยา ประกันชีวิต 1,277 ล้านบาท มีสัดส่วนการตลาด 5% สำหรับเบี้ยรับปีต่อไปที่มี 6.36 หมื่นล้านบาท เติบโต 5% โดยมีอัตราความคงอยู่ของกรมธรรม์ 82% ถือว่าอยู่ในระดับที่ค่อนข้างดี แต่น่าสังเกตว่าการเติบโตของเบี้ยรับรวมเดือน ก.พ.มีการลดลงอย่างมาก เมื่อเทียบกับเดือน ม.ค.